# Èbra

Èbra o Nèbra (Évenos en francés) es una comuna de Provença administrada per lo departament de Var dins la region de Provença-Aups-Còsta d'Azur. La traduccion dau nom dau vilatge d’Èbra (o Nèbra) que fai partida de la comuna es de còps utilizat en francés per tota la comuna.

## Toponimia

Lo nom dau vilatge que dona son nom a la comuna es Évenos en francés, mas localament Nèbre o Èbre, lo premièr pus contemporanèu. Aqueus dos darriers noms son sovent utilizats per designar la comuna e lo gentilici francés es Ébrosiens.
A premiera vista, Evenòs, nom supausat en occitan, sembla un nom diferent de Nèbra o Èbra, mas es pas dificil tanpauc de provar qu'es en realitat lo meme nom. Lo nom que lo TDF dona es Èbro, amb de fòrmas ancianas que son Evenes en vièlh francés, Evenœ en latin, Evena e, bensai una reconstruccion, Evenos en vièlh provençau . Dauzat pena un pauc a donar una etimologia, per eu aparentada amb la d'Evaus, mas fornís tanben la fòrma Evena de 1141, que fau legir de segur Èvena o Évena per comprene la seguida. Es donc un proparoxitòn e lo provençau, situat près de l'italian, gardèt aquela classa de mots un pauc pus longtemps que lo lengadocian o lo gascon. Lo nom èra demorat çò qu'èra vèrs lei sègles XIV o XV e la prononciacion venguèt Èveno o Éveno. D'escribas causiguèron d'escriure Eveno (aurián remplaçat bensai la finala per -e se s'agissiá d'un paroxitòn), d'autres ajustèron una -s finala analogica; vaquí Évenos sauvat dins la grafia, mas probable que jamai foguèt pas prononciat ansin.
Es pas aquò l'essenciau, qu'es lo passatge de proparoxitòn a paroxitòn. Se Helena donèt Elna, Èvena o Évena podián pas donar Èvna o Évna : la seguida v + n es estrangièra a la lenga e de prononciacion malaisada. Dins aqueu cas, una rotacizacion de -n- pòsttonica, ajocada après l'accent tonic, règla la question (cf. lo sufixe -ànicum que menèt a -argue). Lo nom auriá pogut se mudar simplament en *Èvra, mas la fragilitat de la posicion après l'accent tonic, la prononciacion encara pus aisida menèron a Èbra. Dins « vau a-n-Èbra », una consonanta permet d'evitar l'iatus, aquela consonanta s'aglutinèt e aquí Nèbra, Nèbre en francés, vengut probablament majoritari, au mens en francés, entre lo sègle XIX (Mistral) e lei sègles XX e XXI, mas lo gentilici francés se mudèt pas en *Nebrosiens. Nèbra o Èbra (lo segond amb la caucion de Mistral), aquò's la sola causida.

## Administracion

Lista dei cònsols successius :
| Periòde | Periòde | Identitat | Etiqueta | Qualitat |
| 2014 | 2026 | Blandine Monier | divèrs drecha | |
| març de 2008 | 2014 | Marcel Leguay | divèrs drecha | |
| març de 2001 | 2008 | Raymonde Hugonnier | divèrs senèstra | retirada de dentista |
| 1992 | 2001 | Jean Di Cristofaro | | |
| març de 1983 | 1992 | Jules Estienne | | |
| 1978 | 1983 | Marie Garelli | | |
| març de 1971 | 1978 | Louis Marie Pérouse | | |
| mai de 1953 | 1971 | Édouard Estienne | | |
| | 1953 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 2141, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 715 | 767 | 783 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 811 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 603 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 599 | 647 | 700 | 1 054 | 1 564 | 1 905 | 2 119 | 2 149 | 2 160 2 213 |
| 2009 | 2010 |
| 2 145 2 197 | 2 137 2 183 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 2423 abitants e la densitat èra de 57,76 ab/km².

## Vèire tanben

* Comunas de Var

## Nòtas

* ↑ Fr. Mistral, Lou Tresor dóu Felibrige, reedicion Culture Provençale et Méridionale, Raphèle-lès-Arles, 1979, vol. 1, p. 835
* Portal de Provença